אם ראיתם לפחות סרט אחד מסדרת "הארי פוטר" של ג'יי.קיי. רולינג, אתם חייבים להכניס את הסיור באולפני וורנר לרשימת האטרקציות שמוכרחים לחוות בלונדון.
זה אומר לפנות כשש שעות מהלו"ז, שכוללות נסיעה הלוך וחזור באוטובוס מיוחד שיוצא ממרכז לונדון, זמן בחנות המתנות והסיור עצמו.
השם הרשמי של האטרקציה הוא The Making of Harry Potter, וכשמה כן היא. הסרט, התלבושות והתפאורה מפורקים לגורמים ומוצגים בארבעה חללים גדולים, וכן בחצר שבה אפשר לשתות "בירצפת" (butterbeer), לאכול משהו ולהתרשם מה"אוטונוּס" (the knight bus), מהגשר המפורסם של הוגוורטס, מכלי השחמט האדירים או סתם לשבת ולנוח.
נסו למצוא אתרים נוספים לרכישת כרטיסים, בד"כ תמצאו שם כרטיסים זולים יותר.
חשוב! לא ניתן לרכוש כרטיסים בקופות, והמקומות מתמלאים מהר. הזמינו לפחות שבועיים מראש.
חשוב #2! בדקו מחירים ומוצרים שניתן להשיג בחנות וקבעו לעצמכם תקציב. אחרת לא יישאר לכם כסף לשאר הטיול.